nan-huey hananay a caliwayan a dadan

nan-huey hananay a caliwayan a dada(南迴公路)

 nilacul (內容) 
nan-huey hananay a caliwayan a dadan, u cacayay a cacaliwayan a dadan nu Taywan, u tatungus nu tay-ciw-sin(台9線), malalitinay nu Ping-Tungay Bang-San Hun-Kan a kakitidaan atu Pusongay nabakuwan ya Malan hananay a kakitidaan, nika tanaya’ makaala tu  

112 cacay a malebut a depah(nu aydaay nika tanaya’ sa idaw ku 100.7 cacay a malebut a depah.

 u laylay(歷史) 
i na dadan sa, namakay i kasumamadan nahulaman ci Sen-Paw-Cen mamikuwanay, ya ci Yuan-Uen-Si caculculan midimata amaysanga’, i mihcaan nu kadipunan syo-ho waluay a mihca(1933 a mihcaan) misaahebal, i syo-ho sabaw sepat a mihcaan(1939 a mihcaan) nu Hun-Kan mutem katukuh i A-Lang-Wey(i nu aydaay a Ta-Zeng) katukuh aca i Pusong, taneng caliwayan nu kadideng makay Hun-Kan katukuh i Pusong. u nu cenbuay caay sa nu mamikuwan nu mikakapahay tatudu’an a dadan.

na dikudan nika lalais sa i na dadan sipangangan han tu nan-huey hananay a caliwayan a dadan.

 nikaydaan a dadan(路線) 
na nu tipan nu Ping-Tungay Bang-San Hun-Kan a kakitidaan, namakay Pusongan ya Daren pasay amis, makatukuh i nabakuwan nu Pusong, lalitin sa tu nu Kalinku atu Pusongay a cacaliwayan a dadan. 

nikaydaan idaw ku Ping-Tungay Bang-San a kakitidaan、Shizi a kakitidaan、Pusongay Daren a kakitidaan、Dawu a kakitidaan、Taimali a kakitidaan、Pusong a kakitidaan kayadah ku mamikuwanay.

i teban nu Hun-Kan katukuh i Daren a kakitidaan sa nu buyu’an namin ku nikayda, ya Daren katukuh i Pusongan nu enalay a ngatu.

i nu Ping-Tungay atu Pusong nipicapian, ya Suu-Ka hananay u satalakaway nya nan-huey hananay a caliwayan a dadan, nika talakawan 478 a depah.

nikahida ni nan-huey hananay a caliwayan a dadan sangaleb tu nu dumaay a caaliwayan a dadan, nika likaku’an atu sacakatan, sangaleben katukuh i Suu-Ka lalitilitin sa ku likaku’an nu dadan atu sacakat, u caykangaayay ku udip nu tademaw, anu mikacaw tu tya kadideng, anu micaliway tu tini hina bayu’ ku tangah, a mukan aca tu sakacaay kabayu’ a sapayu’ nu tangah ngay susud ku nika ngaay.

u demiad hina sumad, sawni sa siuul cay sa maudad, pakala’cus tu mata nu paculilay pasaselic tu kakideng sasetul satu i dadan, mangaleb i teban nu labi’ hina mahida.
kakuniza:Miku Kumud